அந்த வீட்டில் இருந்து வெளியேறும் வாகனத்துக்குக் காவலர்களும் சல்யூட் வைத்து, எந்தச் சோதனையும் செய்யாமல் அனுப்புகிறார்கள். கரன்சிகள், வைரங்கள், பத்திரங்கள், நகைகள் என்று பெரிய பங்களாவில் இருந்த அனைத்துப் பொருட்களையும் துடைத்து மூட்டைக்கட்டி எடுத்துச் சென்றதாகக் காவலர்கள் பேசிக்கொள்கிறார்கள். மத்திய அரசின் சி.பி.ஐ. இந்த விவரங்களையே புகாராகக் கொண்டு விசாரணை செய்தால், நாட்டுக்குப் பல உண்மைகள் தெரியவரும். சம்பந்தப்பட்டவர்களைச் சட்டத்தின் வளையத்துக்குள் கொண்டு வரவேண்டும். இந்தக் கட்டுரையைப் படித்தமாத்திரத்திலேயே இது எந்த பங்களா, யாருக்குச் சொந்தமான பணம், யார் துணையோடு எங்கே எடுத்துச்செல்கிறார்கள் என்ற அனைத்து விவரங்களும் தமிழகத்தில் உள்ள அனைவரும் எளிதாகவே புரிந்துகொள்ள முடியும்” என்று அந்த அறிக்கையில் தெரிவிக்கப்பட்டுள்ளது.